ئۆپەراسیۆنی سۆلۆمۆن

ئۆپەراسیۆنی سۆلۆمۆن () ئۆپەراسیۆنێکی سەربازی نھێنی ئیسرائیل بوو لە ٢٤ تا ٢٥ی ئایاری ١٩٩١، بۆ گواستنەوەی جوولەکەکانی ئەسیوپی بە فڕۆکە بۆ ئیسرائیل. گەشتە بێ وەستانەکانی ٣٥ فڕۆکەی ئیسرائیلی، لەنێویاندا فڕۆکەی سی-١٣٠ی ھێزی ئاسمانی ئیسرائیل و فڕۆکەی ئێل ئەل بۆینگ ٧٤٧، لە ماوەی ٣٦ کاتژمێردا ١٤ ھەزار و ٣٢٥ جوولەکەی ئەسیوپییان گواستەوە بۆ ئیسرائیل.   یەکێک لە فڕۆکەکان کە فڕۆکەی ئێل ئەل ٧٤٧ بوو، لایەنی کەم ھەزار و ٨٨ کەسی ھەڵگرتبوو، لەنێویاندا دوو منداڵی ساوا کە لە گەشتەکەدا لەدایک بوون، و خاوەنی ژمارەی پێوانەیی جیھانییە لە زۆرترین سەرنشینی فڕۆکەیەکدا. لەکاتی پرۆسەی گواستنەوەدا لە فڕۆکە ھەشت منداڵ لەدایک بوون.

 سەرچاوەکان 

 سەرچاوەکان 

پۆل:ئیسرائیل لە ١٩٩١
پۆل:پەیوەندییە نێونەتەوەیییەکان لە ١٩٩١